EELNÕU

3.06.2024

**Ettevõtlustulu lihtsustatud maksustamise seaduse muutmise ja sellega seonduvalt teiste seaduste muutmise seadus**

**§ 1. Ettevõtlustulu lihtsustatud maksustamise seaduse muutmine**

Ettevõtlustulu lihtsustatud maksustamise seaduses tehakse järgmised muudatused:

**1)** paragrahvi 4 tekst muudetakse ja sõnastatakse järgmiselt:

„(1) Ettevõtlustulu maksu määr on 20 protsenti ettevõtluskontole laekunud summast.

(2) Kui maksumaksja on kogumispensionide seaduse § 6 tähenduses kohustatud isik, suureneb käesoleva paragrahvi lõikes 1 nimetatud maksumäär kogumispensionide seaduse §-s 9 sätestatud määra võrra.“;

**2)** paragrahv 7 tunnistatakse kehtetuks;

**3)** seadust täiendatakse paragrahviga 71 järgmises sõnastuses:

**„§ 71. Ettevõtlustulu maksu andmekogu**

(1) Ettevõtlustulu maksu andmekogu on maksukorralduse seaduse § 17 lõike 1 alusel asutatud maksukohustuslaste registri alamregister, mille pidamise kord sätestatakse maksukohustuslaste registri põhimääruses.

(2) Ettevõtlustulu maksu andmekogu eesmärk on käesoleva seaduse § 5 lõikes 3 nimetatud maksumaksja andmete ning § 6 lõigetes 1, 3 ja 4 nimetatud summade andmete töötlemine.

(3) Ettevõtlustulu maksu andmekogusse kantakse:

1) andmed ettevõtluskonto omaniku kohta;

2) andmed ettevõtluskontole laekunud summade kohta;

3) andmed arvestatud ja laekunud ettevõtlustulu maksu kohta.

(4) Ettevõtlustulu maksu andmekogu andmeid säilitatakse kuni seitse kalendriaastat.“;

**4)** paragrahvi 8 lõiked 2 ja 3 muudetakse ning sõnastatakse järgmiselt:

„(2) Käesoleva seaduse § 4 lõikes 1 nimetatud ettevõtlustulu maksu osa jagatakse järgmiselt:

1) tulumaksu osa on 22/55 ettevõtlustulu maksust;

2) sotsiaalmaksu osa on 33/55 ettevõtlustulu maksust.

(3) Kogumispensioni makse osa on § 4 lõikes 2 nimetatud ettevõtlustulu maksu osa.“.

**§ 2. Maksukorralduse seaduse muutmine**

Maksukorralduse seaduses tehakse järgmised muudatused:

**1)** paragrahvi 251 lõike 3 punkt 1 muudetakse ja sõnastatakse järgmiselt:

„1) töötamine – töö tegemine töölepingu või võlaõigusliku lepingu alusel, avalik teenistus avaliku teenistuse seaduse § 5 tähenduses ja äriühingu või füüsilisest isikust ettevõtja majandushuvides töö tegemine tasu saamata;“;

**2)** paragrahvi 251 lõike 4 punkti 2 täiendatakse pärast sõna „ettevõtja” sõnadega „ja ettevõtlustulu maksu maksja“;

**3)** paragrahvi 251 lõike 4 punkt 17 tunnistatakse kehtetuks;

**4)** paragrahvi 27 lõike 1 punkt 12 muudetakse ja sõnastatakse järgmiselt:

„12) ettevõtlustulu maksu maksja nime, isikukoodi ja talle kuuluva ettevõtluskonto numbri.“.

**§ 3. Riikliku pensionikindlustuse seaduse muutmine**

Riikliku pensionikindlustuse seaduse § 12 lõike 2 punktis 1 asendatakse tekstiosa „punktides 1–4, 6 ja 9“ tekstiosaga „punktides 1–4, 6, 9 ja 10“.

**§ 4. Sotsiaalmaksuseaduse muutmine**

Sotsiaalmaksuseaduses tehakse järgmised muudatused:

**1)** paragrahvi 2 lõiget 1 täiendatakse punktiga 10 järgmises sõnastuses:

„10) 50 protsendilt töövõtu-, käsundus- või muu teenuse osutamiseks sõlmitud võlaõigusliku lepingu alusel makstud ja ettevõtluskontole kantud tasudelt käesoleva seaduse § 9 lõike 1 punktides 21 ja 22 sätestatud juhul.“;

**2)** paragrahvi 9 lõike 1 punkt 1 muudetakse ja sõnastatakse järgmiselt:

„1) arvestama käesoleva seaduse § 2 lõike 1 punktides 1–4, 6 ja 8–10 sätestatud sotsiaalmaksuga maksustatavatelt summadelt sotsiaalmaksu iga kindlustatava kohta ning maksma §-s 7 nimetatud määras sotsiaalmaksu, arvestades käesoleva lõike punktides 2 ja 21 sätestatut;“;

**3)** paragrahvi 9 lõike 1 punkti 2 täiendatakse pärast sõna „ettevõtlustuluks“ sõnadega „või kui tasu on kantud ettevõtluskontole“;

**4)** paragrahvi 9 lõiget 1 täiendatakse punktidega 21 ja 22 järgmises sõnastuses:

„21) maksma käesoleva seaduse § 2 lõike 1 punktis 10 sätestatud sotsiaalmaksuga maksustatavatelt summadelt sotsiaalmaksu, välja arvatud juhul, kui tasu maksja on füüsiline isik, kes ei ole füüsilisest isikust ettevõtja, või mitteresident, kellel ei ole Eestis püsivat tegevuskohta või töötajaid;

22) maksma käesoleva seaduse § 2 lõike 1 punktis 10 sätestatud sotsiaalmaksuga maksustatavatelt summadelt sotsiaalmaksu, välja arvatud maksualase teabevahetuse seaduse §-s 2020 nimetatud platvormi vahendusel ettevõtluskontole kantud tasu, kui see ei ole makstud renditööga töölepinguseaduse tähenduses olemuslikult sarnase teenuse eest või kui platvormi kaudu teenuse tellijale ei ole enne teenuse osutamist teenust osutav isik tuvastatav;“.

**§ 5. Tulumaksuseaduse muutmine**

Tulumaksuseaduses tehakse järgmised muudatused:

**1)** paragrahvi 34 punkt 13 tunnistatakse kehtetuks;

**2)** paragrahvi 49 lõike 2 punktis 1 asendatakse tekstiosa „sotsiaalmaksuseaduse § 2 lõike 1 punktidele 1–4 ja 6“ tekstiosaga „sotsiaalmaksuseaduse § 2 lõike 1 punktidele 1–4, 6 ja 10“;

**3)** paragrahvi 51 lõike 2 punkt 1 muudetakse ja sõnastatakse järgmiselt:

„1) paragrahvi 34 punktides 3–6 ja 11 nimetatud kulud või väljamaksed;“.

**§ 6. Seaduse jõustumine**

Käesolev seadus jõustub 2025. aasta 1. jaanuaril.

Lauri Hussar

Riigikogu esimees

Tallinn, “….“ ………………2024. a.

Algatab Vabariigi Valitsus ………………………2024

(allkirjastatud digitaalselt)